

**Ügyiratszám:** 21-1/2024/MÜ

**Budapest Főváros Levéltára**

pályázatot hirdet

**általános épület üzembentartói feladatok ellátására**

 **karbantartói álláshelyre**

**A munkaviszony a munka törvénykönyvéről szóló 2012. évi I. törvény hatálya alá tartozik**

**A foglalkoztatás időtartama:** határozatlan idejű foglalkoztatás (4 hónap próbaidő kikötésével)

**Foglalkoztatás jellege:** teljes munkaidő

**A munkavégzés helye:** 1139 Budapest, Teve utca 3–5.

**Főbb feladatok, munkák:**

* műszaki problémák feltárása, meghibásodások megjavítása, általános karbantartói feladatok
* az épület, közmű, berendezési tárgyak, eszközök stb. állagának, működőképességének figyelemmel kísérése, kárelhárítás, hiba feltárás, javítás,
* használatban lévő gépek eszközök kisebb karbantartása, javítása.
* előre nem tervezett hibák megoldása és előre tervezett karbantartói feladatok elvégzése
* eseti feladatok, hibák megoldásának kezdeményezése a vezetés felé
* kapcsolattartás a karbantartási terület munkatársaival és azok munkájának támogatása
* az alkalmi rendezvények során teremrendezés és bútormozgatás

**Pályázati feltételek:**

* Középfokú képesítés
* Büntetlen előélet (munkába állás előtt erkölcsi bizonyítvánnyal igazolandó)
* Pontos munkavégzés
* Józan életvitel
* Önálló- és csapatban való munkavégzési képesség
* Felhasználói szintű, alapfokú számítógépes ismeretek
* Jó fizikai állóképesség

**A pályázat részeként benyújtandó iratok, igazolások:**

* Szakmai önéletrajz, amely tartalmazza az iskolai végzettséget
* A pályázó aláírt nyilatkozata arról, hogy hozzájárul a teljes pályázati anyagának sokszorosításához, továbbításához (döntésre jogosultakkal való közléséhez)
* A pályázó aláírt nyilatkozata arról, hogy hozzájárul az adatkezelési tájékoztatóban rögzített személyes adatainak a pályázattal kapcsolatos kezeléséhez, továbbításához
* Végzettséget igazoló okiratok másolatai

**A munkakör betölthetőségének időpontja:**

A munkakör a pályázatok elbírálását követően azonnal betölthető.

**A pályázat elbírálásánál előnyt jelent:**

* többszakmás karbantartói gyakorlat.

**A pályázat benyújtásának határideje:**

2024. október 25.

**A pályázatok benyújtásának módja:**

Elektronikus úton Korondi Karol osztályvezető részére a korondik@bparchiv.hu e-mail címen keresztül

**A pályázat elbírálásának ideje:**

2024. október 31.

**További információ:**

A pályázati kiírással kapcsolatosan további információt Korondi Karol osztályvezető nyújt, a +36 30 152 2464-es telefonszámon.

**A pályázati kiírás további közzétételének helye:**

* Budapest Főváros Levéltára honlapja és Facebook oldala

**Melléklet:**

Adatkezelési tájékoztató – Budapest Főváros Levéltára foglalkoztatási jogviszony létesítésének előkészítéséhez, illetve kezdeményezéséhez kapcsolódó adatkezeléseihez